Diari Oficial de la Generalitat Valenciana


Sumari del DOGV 6493, del 01-04-2011 (2011/3833)

RESOLUCIÓ de 21 de març de 2011, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de secretari general d'administració municipal de l'Ajuntament de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/3833


Data del document
:   21-03-2011

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * Castelló de la Plana
    * concurs administratiu

RESOLUCIÓ de 21 de març de 2011, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de secretari general d'administració municipal de l'Ajuntament de Castelló de la Plana. [2011/3833]  
Efectuada per la Junta de Govern Local la convocatòria per a la provisió pel sistema de lliure designació del lloc de secretari general d'administració municipal i aprovades les bases d'este en sessió ordinària celebrada el dia 4 de març de 2011, de conformitat amb el que disposa la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; en l'article 172.1 i 3 de la Llei 8/2010, del 23 de juny, de la Generalitat, de Règim Local de la Comunitat Valenciana; en la disposició addicional 7a de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; els articles 27 a 29 del Reial Decret 1732/1994, de 29 de juliol; i l'article 3.1 del Decret 159/1997, de 29 d'abril del Govern Valencià, resolc:  
  
Primer  
Donar publicitat a la convocatòria per a la provisió pel sistema de lliure designació del lloc de secretari general d'administració municipal de l'Ajuntament de Castelló de la Plana, i a les bases que l'han de regir que es relacionen en l'annex de la present resolució.  
  
  
Segon  
La convocatòria i les bases d'esta a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció que dóna la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 21 de març de 2011.- El director general de Cohesió Territorial: Vicente Saurí Martí.  
  
  
ANNEX  
  
Bases que han de regir la convocatòria per a la provisió reglamentària del lloc de treball de secretari general d'administració municipal de l'Ajuntament de Castelló de la Plana entre funcionaris amb habilitació de caràcter estatal, subescala de secretaria, categoria superior  
  
  
I. Objecte  
Les presents bases tenen com a objecte regir la convocatòria que s'ha d'efectuar per la Junta de Govern Local, per a cobrir pel sistema previst en l'article 99.2 de la Llei 7/1985, Reguladora de les Bases de Règim Local, segons la redacció que dóna la Llei 10/1993, de 21 d'abril (BOE de 22 d'abril) i els arts. 27 a 29 del RD 1732/1994, de 29 de juliol, sobre la provisió de llocs de treball dels funcionaris d'administració local amb habilitació de caràcter nacional, segons la redacció atorgada pel Reial Decret 834/2003, de 27 de juny (BOE de 9 de juliol); del següent lloc reservat a funcionari amb habilitació de caràcter estatal.   
Denominació: secretari general d'administració municipal (subescala de secretaria)  
Categoria: superior  
  
II. Característiques del lloc  
1. El complement de destí assignat a l'esmentat lloc és el corresponent al nivell 30 i el seu sistema de provisió, el de lliure designació, extrems recollits en la relació de llocs de treball, aprovada per la Junta de Govern Local, en la sessió celebrada el dia 16 d'abril de 2010 i publicada en el Butlletí Oficial de la Província de Castelló número 52, d'1 de maig de 2010.  
2. El complement específic anual fixat per al lloc està concretat per a 2010 en 48.342,06 €.  
  
III. Requisits  
1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala de secretaria, categoria superior.  
2. No obstant això, també podran concórrer els secretaris no integrats en atenció a allò que s'ha prescrit per la disposició transitòria primera núm. 2 a) del RD 1174/1987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.  
  
IV. Convocatòria  
1. La convocatòria serà aprovada per la Junta de Govern Local i remesa a la Direcció General de Cohesió Territorial per a la seua íntegra publicació en el Diari Oficial de la Comunitat Valenciana i remissió a la Direcció General de Cooperació Local del Ministeri de Política Territorial i Administració Pública, qui disposarà la publicació en extracte de la convocatòria en el Boletín Oficial del Estado.  
  
V. Sol·licituds  
1. Les sol·licituds es dirigiran a l'alcaldia presidència dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud ha d'indicar-se el número de registre personal, la situació administrativa en què es trobe el mateix sol·licitant així com el seu destí.  
3. A la instància s'acompanyarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.  
  
VI. Nomenament  
1. Conclòs el termini de presentació de sol·licituds, i amb els informes previs corresponents, la Junta de Govern Local procedirà, si escau, i amb la constatació prèvia de la concurrència dels requisits exigits en estes bases, a dictar l'acord corresponent en el termini d'un mes.  
  
2. L'acord serà suficientment motivat recollint, en tot cas, la concurrència dels requisits exigits així com els criteris aplicats sobre la idoneïtat de l'aspirant nomenat. El referit acord es traslladarà a la Direcció General de Cohesió Territorial de la Generalitat i a la Direcció General de Cooperació Local del Ministeri de Política Territorial i Administració Pública, òrgan al qual correspondrà l'anotació en el registre corresponent i la seua publicació en el Boletín Oficial del Estado.  
  
  
VII. Presa de possessió  
Els terminis possessoris seran els mateixos que els establits per als funcionaris amb habilitació de caràcter estatal nomenats per raó del procediment de concurs.  
  
VIII. Normativa supletòria  
En allò no previst per les presents bases, serà aplicable el capítol V del Reial Decret 1732/94, de 29 de juliol i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per RD 364/95, de 10 de març.  
  
  
IX. Impugnació  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, els interessats podran interposar un dels recursos següents:   
  
a) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar des de l'endemà de la publicació en extracte de la convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
  
b) Recurs contenciós administratiu davant del Jutjat Contenciós Administratiu de Castelló, que per orde de repartiment corresponga, dins del termini de dos mesos des de l'endemà de la publicació en extracte de la convocatòria en el BOE.  
Tot això sense perjuí que pels interessats es puga exercitar qualsevol altre recurs o acció que s'estime procedent.